IZVEDBENA UREDBA KOMISIJE (EU) 2022/800

z dne 20. maja 2022

o spremembi Izvedbene uredbe (EU) št. 540/2011 glede pogojev za odobritev aktivnih snovi parafinska olja št. CAS 64742-46-7, št. CAS 72623-86-0 in št. CAS 97862-82-3

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) Uredbe,

ob upoštevanju naslednjega:

(1) Direktiva Sveta 2009/116/ES (2) je vključila parafinska olja št. CAS 64742-46-7, št. CAS 72623-86-0 in št. CAS 97862-82-3 kot aktivne snovi v Prilogo I k Direktivi Sveta 91/414/EGS (3).

(2) Aktivne snovi, vključene v Prilogo I k Direktivi 91/414/EGS, se štejejo za odobrene v skladu z Uredbo (ES) št. 1107/2009 in so navedene v delu A Priloge k Izvedbeni uredbi Komisije (EU) št. 540/2011 (4).

(3) Odobritev aktivnih snovi parafinska olja št. CAS 64742-46-7, št. CAS 72623-86-0 in št. CAS 97862-82-3, kot so določene v delu A Priloge k Izvedbeni uredbi (EU) 540/2011, omogoča njihovo uporabo samo kot insekticid in akaricid.

(4) V skladu s členom 7(1) Uredbe (ES) št. 1107/2009 je družba Total Fluids 30. septembra 2014 pri Grčiji, državi članici poročevalki, vložila zahtevek za spremembo pogojev za odobritev parafinskih olj št. CAS 64742-46-7, št. CAS 72623-86-0 in št. CAS 97862-82-3, da se omogoči njihova uporaba kot fungicid. Država članica poročevalka je zahtevek ocenila kot dopusten.

(5) Država članica poročevalka je ocenila novo uporabo parafinskih olj št. CAS 64742-46-7, št. CAS 72623-86-0 in št. CAS 97862-82-3, za katero je bil leta 2014 v skladu s členom 4 Uredbe (ES) št. 1107/2009 vložen zahtevek v zvezi z morebitnimi učinki na zdravje ljudi in živali ter na okolje, ter pripravila osnutek poročila o oceni, ki je bil 6. februarja 2018 predložen Evropski agenciji za varnost hrane (v nadaljnjem besedilu: Agencija) in Komisiji.

(6) V skladu s členom 12(1) Uredbe (ES) št. 1107/2009 je Agencija razposlala revidirano poročilo o oceni vlagatelju in državam članicam, da bi predložili pripombe, ter ga dala na voljo javnosti. V skladu s členom 12(3) Uredbe (ES) št. 1107/2009 je moral vlagatelj predložiti dodatne informacije.

(7) Agencija je 23. septembra 2021 Komisiji predložila svoj sklep (5) o tem, ali se za novo uporabo aktivnih snovi parafinska olja št. CAS 64742-46-7, št. CAS 72623-86-0 in št. CAS 97862-82-3 lahko pričakuje, da bo izpolnjevala merila za odobritev iz člena 4 Uredbe (ES) št. 1107/2009.

(8) Komisija je 27. januarja 2022 Stalnemu odboru za rastline, živali, hrano in krmo predložila dopolnilo k poročilu o pregledu parafinskih olj št. CAS 64742-46-7, št. CAS 72623-86-0 in št. CAS 97862-82-3 ter osnutek te uredbe.

(9) Komisija je vlagatelja pozvala, naj predloži pripombe k dopolnilu k poročilu o pregledu, ki so bile skrbno preučene.

(10) V zvezi z eno ali več reprezentativnimi uporabami vsaj enega fitofarmacevtskega sredstva, ki vsebuje parafinska olja št. CAS 64742-46-7, št. CAS 72623-86-0 in št. CAS 97862-82-3, je bilo ugotovljeno, da so, kadar se uporabi kot fungicid, merila za odobritev iz člena 4 Uredbe (ES) št. 1107/2009 izpolnjena. Zato je primerno spremeniti posebne določbe iz odobritve parafinskih olj št. CAS 64742-46-7, št. CAS 72623-86-0 in št. CAS 97862-82-3, da se poleg uporabe kot insekticid in akaricid vključi tudi uporaba kot fungicid.

(11) Izvedbeno uredbo (EU) št. 540/2011 bi bilo zato treba ustrezno spremeniti.

(12) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Sprememba Izvedbene uredbe (EU) št. 540/2011 Priloga k Izvedbeni uredbi (EU) št. 540/2011 se spremeni v skladu s Prilogo k tej uredbi.

Člen 2 Začetek veljavnosti Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 20. maja 2022 Za Komisijo predsednica Ursula VON DER LEYEN

(1) UL L 309, 24.11.2009, str. 1.

(2) Direktiva Sveta 2009/116/ES z dne 25. junija 2009 o spremembi Direktive 91/414/EGS zaradi vključitve parafinskih olj št. CAS 64742-46-7, CAS 72623-86-0 in CAS 97862-82-3 kot aktivnih snovi (UL L 237, 9.9.2009, str. 7).

(3) Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).

(4) Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).

(5) EFSA (Evropska agencija za varnost hrane), 2021.

Peer review of the efficacy as a fungicide of the active substances paraffin oils (CAS 64742-46-7 chain lengths C11–C25, CAS 72623-86-0 chain lengths C15–C30 and CAS 97862-82-3 chain lengths C11–C30) (Strokovni pregled učinkovitosti aktivnih snovi parafinska olja kot fungicid (dolžine verige C11–C25 pod št. CAS 64742-46-7, dolžine verige C15–C30 pod št. CAS 72623-86-0 in dolžine verige C11–C30 pod št. CAS 97862-82-3); EFSA Journal 2021;19(10)6876 doi: 10.2903/j.efsa.2021.6876.